als_Latn dik_Latn tur_Latn
Windows 10 do të jetë sistemi i parë operativ Windows dhe platforma e parë që do të eliminojë fjalëkalimet. Microsoft prezantoi të martën një sistem të ri të sigurisë biometrike, Windows Hello, i cili do të lejojë përdoruesit të regjistrohen tek pajisjet, telefonat dhe kompjuterët që operojnë me Windows 10 nëpërmjet syve, gjurmëve të gishtërinjve ose fytyrës.
“Duam që pajisjet t’ju njohin, të kuptojnë atë që po thoni…duam që të përjetoni gjithçka dhe të ndjeni sensin e të vërtetës,” shkroi zëvendës presidenti i grupit të sistemeve operative të Microsoft-it, Joe Belfiore, në një postim në blogun e kompanisë, ku edhe prezantoi veçorinë e re të sigurisë.
Microsoft do të ruajë lokalisht identifikimin biometrik, dhe jo vetëm tek serverët e Microsoft-it apo në re. Microsoft e quan Windows Hello një sistem sigurie të gradës së lartë, që mund të dështojë në 1 nga 100 mijë llogari. Ky sistem mund të funksionojë tek llogaritë aktuale në Microsoft.
Kompania zbuloi gjithashtu një projekt të ri, i quajtur “Microsoft Passport”, një mjet zhvillimi për ekspertët e teknologjisë, për zhvilluesit e softuerit dhe faqeve ueb, që do t’u japë mundësi atyre të krijojnë sistemin e tyre të identifikimit të Windows 10 tek aplikacionet, faqet ueb ose shërbimet, pa pasur nevojë për një fjalëkalim. Këto sisteme do t’u kërkojnë përdoruesve të Windows 10 të verifikojnë nëse po i përdorin ato pajisjet, duke vendosur një kod PIN ose nëpërmjet identifikimit të sigurisë biometrike të sistemit Windows Hello.
“Sapo të identifikoheni me sistemin ‘Passport’, ju do të keni mundësi të qaseni lehtësisht tek një sërë faqesh ueb dhe shërbimesh në lloje të ndryshme biznesesh, sajte të preferuara, shërbimet email dhe të rrjeteve sociale, institucionet financiare, rrjetet e biznesit etj,” shkroi Belfiore.
(Herë të lexuara: 153)
als_Latn als_Latn als_Latn als_Latn als_Latn als_Latn